
ΝΟΜΟΣ ΛΑΣΙΘΙΟΥ                                                    Αριθμ. πρωτ: 387

            ΔΗΜΟΥ ΟΡΟΠΕΔΙΟΥ ΛΑΣΙΘΙΟΥ
            Δ/νση Τζερμιάδων
            Ταχ. Κωδ. 72052 

ΑΝΑΚΟΙΝΩΣΗ
	
[bookmark: _GoBack]Σας ενημερώνουμε ότι οι αιτήσεις  εγγραφής  των βρεφών, σύμφωνα με την απόφαση 12/2022 ΔΣ, ξεκινάνε από την Πέμπτη  08 Σεπτεμβρίου 2022 μέχρι και την  Τρίτη 20 Σεπτεμβρίου  2022. Οι αιτήσεις θα γίνονται δεκτές σύμφωνα με την απόφαση, για βρέφη από 1 έτους έως 2μισή ετών,  στο γραφείο του Παιδικού Σταθμού στον Άγ. Γεώργιο Οροπεδίου Λασιθίου από τη Νηπιαγωγό κατόπιν ραντεβού τις  εργάσιμες ημέρες και ώρες  9:00 – 12:00. Πιο αναλυτικά:
Δικαιολογητικά εγγραφής
Σύμφωνα με το άρθρο 4 του πρότυπου κανονισμού λειτουργίας των Δημοτικών Παιδικών Σταθμών (ΦΕΚ 4249/05-12-2017) τα απαιτούμενα δικαιολογητικά εγγραφής είναι:   
1. Αίτηση- συμπληρωμένο ερωτηματολόγιο της μητέρας ή του πατέρα ή του κηδεμόνα του παιδιού.
2. Πιστοποιητικό οικογενειακής κατάστασης και όπου αυτό δεν είναι εφικτό ληξιαρχική πράξη γέννησης.
3. Βεβαίωση εργοδότη ότι και οι δύο γονείς είναι εργαζόμενοι ή πρόκειται να εργασθούν εντός μηνός από την υποβολή της αίτησης εγγραφής.
4. Βεβαίωση ανεργίας από τον ΟΑΕΔ ή κάρτα ανεργίας σε ισχύ, του γονέα ή των γονέων που είναι άνεργοι.
5. Αντίγραφο του εκκαθαριστικού σημειώματος των γονέων τρέχοντος οικονομικού έτους και το Ε1. 
6. Βεβαίωση υγείας του παιδιού συμπληρωμένη και υπογεγραμμένη από Παιδίατρο καθώς και αντίγραφο του βιβλιαρίου υγείας του με τα εμβόλια που προβλέπονται κάθε φορά ανάλογα με την ηλικία του παιδιού. Επίσης, αποτελέσματα φυματινοαντίδρασης Mantoux, όπως κάθε φορά προβλέπεται από το Εθνικό πρόγραμμα Εμβολιασμών. 
7. Σε περίπτωση που υπάρχει οικογενειακό-κοινωνικό πρόβλημα (π.χ. γονέας άγαμος, διαζευγμένος ή εν διαστάσει, στρατευμένος , φοιτητής, αποβιώσας κλπ.) θα πρέπει να μας υποβάλλετε και το αντίστοιχο επίσημο δικαιολογητικό από την αρμόδια υπηρεσία .Το υπόψη δικαιολογητικό κρίνεται απαραίτητο προκειμένου να δοθεί προτεραιότητα στην εγγραφή του παιδιού σας στον Παιδικό Σταθμό.
8. Για την εγγραφή παιδιών αλλοδαπών γονέων στον Σταθμό εκτός των προηγουμένων δικαιολογητικών , απαραίτητη προϋπόθεση είναι και η άδεια νόμιμης παραμονής στη χώρα μας όπως αυτή αποδεικνύεται από τις ισχύουσες κάθε φορά διατάξεις.

